**MANDÁTNA ZMLUVA**

uzavretá podľa § 566 a nasl. zák. č. 513/1991 Zb. v znení neskorších predpisov

**ZMLUVNÉ STRANY**

**Mandant:** Obec Pečovská Nová Ves

Sídlo: Hlavná 33, 082 56 Pečovská Nová Ves

IČO: 00327590

DIČ: 2020711660

Zastúpený: PhDr. Jaroslav Dujava – starosta obce

Kontakt: starostaHYPERLINK "mailto:hermanovce@zoznam.sk"@HYPERLINK "mailto:hermanovce@zoznam.sk"pecovskaHYPERLINK "mailto:hermanovce@zoznam.sk".sk, tel.: 051/ 4583 121

Bankové spojenie: Prima banka Slovensko a.s.

IBAN: SK58 5600 0000 0088 1895 8035

**Mandatár:**

Obchodné meno: Konviz s. r. o.

Sídlo: Tajovského 26, 082 71 Lipany

Zastúpený: Ing. Michal Petrík

Kontakt:

tel.: +421 903 604 797

e-mail: info@konviz.sk

IČO: 52783618

DIČ: 2121136699

Bankové spojenie: Fio banka, a.s.,

IBAN: SK64 8330 0000 0027 0173 0144

**Článok I**

**PREDMET ZMLUVY**

Mandatár sa zaväzuje, že zariadi za podmienok dohodnutých v tejto zmluve za odplatu pre mandanta v jeho mene a na jeho účet inžinierske činnosti - výkon stavebného dozoru počas realizácie stavby: „**Hygienické centrum Pečovská Nová Ves“** v tomto rozsahu:

* oboznámenie sa s podkladmi, podľa ktorých sa pripravuje realizácia stavby, najmä s projektom, s vyjadrením stavebného úradu – ohlasovacia povinnosť,
* odovzdanie staveniska zhotoviteľovi stavby a zabezpečenie zápisu o odovzdaní staveniska,
* kontrola postupu prác a dodržiavanie podmienok – v nadväznosti na projektovú dokumentáciu a platné technické normy a predpisy o vykonávaných prácach,
* odsúhlasovanie prípadných dodatkov a zmien projektu, ktoré nezvyšujú náklady stavebného objektu, nepredlžujú lehotu výstavby a nezhoršujú parametre stavby.

 Ostatné dodatky a zmeny predkladať s vlastným vyjadrením investorovi,

* zabezpečovanie prípadných zmien vznesených investorom počas realizácie diela,
* kontrola čerpania investičných prostriedkov a bezodkladné informovanie investora o všetkých predpokladaných zmenách a závažných skutočnostiach,
* kontrola vecnej a cenovej správnosti a úplnosti oceňovaných podkladov, ich súladu s podmienkami zmlúv a ich predkladanie investorovi na likvidáciu,
* kontrola a fotodokumentácia tých časti dodávok, ktoré budú v ďalšom postupe zakryté alebo sa stanú neprístupnými,
* kontrolné dni vykonať za účasti zamestnanca mandanta , kontrolný deň zaznamenať v stavebnom denníku, do stavebného denníka uviesť všetky práce naviac, zároveň aj zakryté  stavebné práce.
* spolupráca s pracovníkmi projektanta vykonávajúcimi autorský dozor realizovaných prác a dodávok v súlade s projektom,
* kontrola, či zhotovitelia vykonávajú predpísané skúšky materiálov, konštrukcií a prác, kontrola ich výsledkov a vyžadovanie dokladov, ktoré preukazujú kvalitu vykonaných prác a dodávok (atesty, protokoly, a pod.),
* kontrola stavebných a montážnych denníkov v súlade s podmienkami zmlúv,
* kontrola prevzatia a uskladnenia dodávok na stavenisku,
* v priebehu výstavby príprava podkladov pre záverečné hodnotenie stavby, účasť na konaní o odovzdaní a prevzatí,
* kontrola odstraňovania vád a nedorobkov zistených pri preberaní v dohodnutom termíne,
* zabezpečenie právoplatného kolaudačného rozhodnutia,
* spolupráca s investorom pri uplatňovaní požiadaviek vyplývajúcich z kolaudačného konania,
* koordinácia prác a dodávok medzi dodávateľmi, organizačné zabezpečenie povinností investora pri individuálnom a komplexnom vyskúšaní a účasť na týchto skúškach,
* kontrola dokladov o výrobkoch a materiáloch použitých na stavbe,
* kontrola dokumentácie skutočného vyhotovenia stavby,
* kontrola vypratania staveniska zhotoviteľom,
* odovzdávanie stavby objednávateľovi.
* Mandant sa zaväzuje vytvoriť podmienky na to, aby mandatár mohol činnosti dojednané v tejto zmluve riadne a včas plniť a za uvedené činností zaplatiť mandatárovi odplatu v dohodnutej výške a v dohodnutých termínoch platby.

**Článok II**

**ČAS A MIESTO PLNENIA**

* Miestom plnenia je obec Pečovská Nová Ves.
* Predpokladaný čas plnenia tejto zmluvy je počas realizácie stavebných prác v rámci stavby: „**Hygienické centrum Pečovská Nová Ves“** pričom termín ukončenia činnosti stavebného dozoru je po odovzdaní stavby mandantom a jej kolaudácii.

**Článok III**

**CENA A PLATOBNÉ PODMIENKY**

* Cena za činnosti v rozsahu vymedzenom v článku I. tejto zmluvy je výsledkom vzájomnej dohody zmluvných strán na výkon stavebného dozoru pre realizáciu stavby:„**Hygienické centrum Pečovská Nová Ves“**.
* Cena za vykonanie činností podľa čl. I tejto zmluvy je dohodnutá nasledovne:

|  |  |  |  |
| --- | --- | --- | --- |
|  **Špecifikácia predmetu zmluvy** | **Cena bez DPH** | **DPH** | **Cena s DPH** |
| Stavebný dozor | EUR | EUR | 1600 EUR |

\*Mandatár ~~je~~ - nie je platcom DPH.

* K úprave ceny dohodnutej podľa čl. III ods. 2 môže dôjsť len z dôvodu zmeny rozsahu činnosti mandatára a na základe dodatku k tejto zmluve podpísaným oboma zmluvnými stranami.
* Mandant zaplatí mandatárovi odplatu dohodnutú v čl. III ods. 2 tejto zmluvy na základe faktúr mandatára, ktoré bude vystavovať podľa objemu realizovaných stavebných prác zhotoviteľom v príslušnom období.
* Faktúra musí spĺňať náležitosti účtovného dokladu podľa zákona č. 431/2002 Z. z. o účtovníctve v znení neskorších predpisov. Súčasťou faktúry bude rozpis činnosti mandatára.
* Lehota splatnosti faktúry je 30 dní odo dňa doručenia (odovzdania) mandantovi.
* Mandatár je povinný vykonať činnosti podľa čl. I riadne a v dohodnutom termíne podľa tejto zmluvy.
* Mandatár je povinný zaplatiť úroky z omeškania za oneskorenie termínu na vykonanie činnosti podľa čl. II ods. 2 tejto zmluvy vo výške 0,05% z ceny za vykonanie činností podľa čl. III ods. 2 za každý deň omeškania.
* Mandant je povinný zaplatiť úroky z omeškania za oneskorenie platby za faktúry podľa čl. III ods. 6 vo výške 0,05% z dlžnej čiastky za vykonanie činnosti podľa čl. III ods. 2 za každý deň omeškania.
* Zmluvné sankcie uvedené v čl. III ods. 8 a 9 sa neuplatnia. ak jedna zo zmluvných strán je v omeškaní s plnením zmluvy z dôvodu neposkytnutia súčinnosti pri plnení zmluvy druhou stranou.
* Mandant neposkytuje mandatárovi na predmet zmluvy žiadne preddavky ani zálohy.

**Článok IV**

**ZODPOVEDNOSŤ ZA VADY**

* Mandatár je povinný postupovať pri vykonávaní dohodnutých činností podľa čl. I s odbornou starostlivosťou, v súlade so všeobecne záväznými právnymi predpismi a je povinný postupovať podľa pokynov mandanta a v súlade s jeho záujmami a podľa zápisov a dohôd oprávnených pracovníkov zmluvných strán.
* Mandatár je povinný oznámiť mandantovi všetky okolnosti, ktoré zistil pri vykonávaní činnosti podľa čl. I a ktoré môžu mať vplyv na zmenu pokynov mandanta.
* Mandatár bude informovať mandanta o všetkých dôležitých skutočnostiach súvisiacich s výkonom jeho činnosti odosielaním kópii dôležitej obchodnej a inej korešpondencie.
* Mandatár zodpovedá za škodu na veciach prevzatých od mandanta a tretích osôb na vykonanie činností podľa čl. I, ibaže túto škodu nemohol odvrátiť ani pri vynaložení odbornej starostlivosti.
* Mandatár zodpovedá za škodu, ktorá vznikne mandantovi nedodržaním podmienok tejto zmluvy a je povinný ju nahradiť.

**Článok V**

 **UKONČENIE ZMLUVY**

* Obidve strany môžu ukončiť zmluvu písomnou dohodou alebo odstúpením od zmluvy.
* Obe zmluvné strany sú oprávnené od zmluvy odstúpiť v prípade podstatného alebo opakovaného porušenia povinností uložených v tejto zmluve druhou zmluvnou stranou. Odstúpenie od zmluvy je účinné dňom doručenia druhej zmluvnej strane.
* Od účinnosti odstúpenia od zmluvy alebo dohody o ukončení zmluvy je mandatár povinný nepokračovať v činnosti, na ktorú sa odstúpenie vzťahuje. Mandatár je povinný upozorniť mandanta na opatrenia potrebné na to, aby sa zabránilo vzniku škody bezprostredne hroziacej mandantovi nedokončením činnosti súvisiacej s výkonom činnosti podľa čl. I.

**Článok VI**

**OSTATNÉ USTANOVENIA**

* Mandant a mandatár sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
* V rámci svojho spolupôsobenia sa mandant zaväzuje, že v rozsahu nevyhnutne potrebnom, na vyzvanie poskytne spoluprácu pri zadovážení podkladov, doplňujúcich údajov, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne mandatárovi najneskôr do 3 dní od jeho vyžiadania. Osobitnú lehotu dojednajú strany v prípade, ak sa bude jednať o spolupôsobenie, ktoré nemôže mandant zaobstarať vlastnými silami.
* Mandatár je povinný odovzdať bez zbytočného odkladu mandantovi úradné doklady, veci alebo iný prospech, všetko čo získa v mene mandanta pri zabezpečovaní činností podľa čl. I tejto zmluvy od tretej strany.
* Mandant na základe vyžiadania udelí mandatárovi písomnú plnú moc na konanie v mene mandanta pri zabezpečovaní činností v rozsahu čl. I tejto zmluvy.
* Mandatár súhlasí so zverejnením uzavretej zmluvy a relevantných informácií nakoľko verejný obstarávateľ je v zmysle ZVO a zák.č. 211/2000 Z.z. o slobode informácií je povinný zverejňovať informácie, ktorých predmet je financovaný z verejných financií.
* Mandatár sa zaväzuje strpieť výkon kontroly/auditu/overovania súvisiaceho s poskytovanými činnosťami kedykoľvek počas platnosti a účinnosti Zmluvy o poskytnutí NFP, v rámci ktorej bude zabezpečovaná činnosť financovaná, a to oprávnenými osobami v zmysle Všeobecných zmluvných podmienok a poskytnúť im všetku potrebnú súčinnosť.

**Článok VII**

**ZÁVEREČNÉ USTANOVENIA**

* V ostatných touto zmluvou neupravených vzťahoch sa budú zmluvné strany riadiť príslušnými ustanoveniami Obchodného zákonníka.
* Akékoľvek zmeny, alebo doplnenia tejto zmluvy podliehajú písomnému súhlasu zmluvných strán a môžu sa uskutočniť len formou písomného dodatku k tejto zmluve, ktorý bude podpísaný zástupcami oboch zmluvných strán.
* Zmluvné strany prehlasujú, že zmluvu uzavreli slobodne a vážne, zmluva nebola podpísaná v tiesni alebo za nápadne nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu s jej obsahom ju vlastnoručne podpísali.
* Táto zmluva je uzavretá jej podpisom oboma zmluvnými stranami a nadobúda platnosť dňom jej podpísania oprávnenými zástupcami zmluvných strán a účinnosť nadobúda podľa § 47a ods. 1 zákona č. 40/1964 Zb. Občiansky zákonník v znení neskorších predpisov dňom nasledujúcim po dni jej zverejnenia na webovom sídle Objednávateľa po splnení odkladacej doložky, ktorou je právoplatnérozhodnutie o poskytnutí grantu Správcom programu Miestny rozvoj, odstraňovanie chudoby a inklúzia Rómov, projektu č. 007565/2021/OGEN s názvom *„All together for Roma inclusion, local development and poverty reduction in Pečovská Nová Ves“* pre Objednávateľa a to uzatvorením zmluvy o poskytnutí grantu medzi Správcom programu a Objednávateľom a po doručení Objednávateľovi správy o vykonaní kontroly verejného obstarávania zo Správcu programu s kladným výsledkom.
* Zhotoviteľ sa zaväzuje strpieť výkon kontroly/auditu/overovania súvisiaceho s poskytnutými službami kedykoľvek počas platnosti a účinnosti Zmluvy o poskytnutí nenávratného finančného grantu, a to oprávnenými osobami a poskytnúť im všetku potrebnú súčinnosť.

 Oprávnené osoby sú:

1. Poskytovateľ a ním poverené osoby.
2. Útvar vnútorného auditu Riadiaceho orgánu a lebo Sprostredkovateľského

 orgánu a nimi poverené osoby.

1. Najvyšší kontrolný úrad SR, Úrad vládneho auditu.
2. Certifikačný orgán a nimi poverené osoby.
3. Orgán auditu, jeho spolupracujúce orgány a osoby poverené na výkon

 kontroly/auditu.

1. Splnomocnení zástupcovia Európskej komisie a Európskeho dvora audítorov.
2. Orgán zabezpečujúci ochranu finančných záujmov EÚ.
3. Osoby prizvané orgánmi uvedenými v bode I. až VII. v súlade s príslušnými

 právnymi predpismi SR a EÚ.

* Táto zmluva je vyhotovená v troch rovnopisoch, dva pre mandatára a jeden pre mandanta.

V Pečovskej Novej Vsi dňa: 09.08.2022 V  Lipanoch dňa: 09.08.2022

 Za mandanta: Za mandatára:

............................................................... .............................................................

 PhDr. Jaroslav Dujava Ing. Michal Petrík

 starosta obce Konateľ Konviz s.r.o.